**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659121***

**ДО ПРИТЕЖАТЕЛИТЕ НА РАЗРЕШЕНИЯТА ЗА УПОТРЕБА НА ЛЕКАРСТВЕНИТЕ ПРОДУКТИ,**

**ЗАПЛАЩАНИ НАПЪЛНО ИЛИ**

**ЧАСТИЧНО ОТ НЗОК/**

**ТЕХНИТЕ УПЪЛНОМОЩЕНИ ПРЕДСТАВИТЕЛИ**

В изпълнение на т. III от Методика РД-16-17/01.04.2019г. за прилагане на механизма, гарантиращ предвидимост и устойчивост на бюджета, утвърдена от управителя на НЗОК, както и в изпълнение на поетите договорни задължения на НЗОК по силата на сключените с ПРУ/техни УП договори за 2019г. за отстъпки и/или за прилагане на механизъм, гарантиращ предвидимост и устойчивост на бюджета на НЗОК,

НЗОК публикува следната информация, изготвена на база обобщени данни, съдържащи се в интегрираната информационна система на НЗОК, за нетните разходи на НЗОК за лекарствените продукти, реимбурсирани напълно или частично от НЗОК, за първото тримесечие на 2019г. (т.е. разходите след приспадане на договорените задължителни и доброволни отстъпки за първото тримесечие на 2019г.), за всяка от основните групи лекарствени продукти, посочени в чл.35, т.1, букви „а“, „б“ и „в“ от *Наредба № 10 от 2009 г. за условията, реда механизма и критериите за заплащане от Национална здравноосигурителна каса на лекарствени продукти, медицински изделия и на диетични храни за специални медицински цели, договаряне на отстъпки и прилагане на механизми, гарантиращи предвидимост и устойчивост на бюджета на НЗОК* (Наредба № 10):

|  |  |  |  |
| --- | --- | --- | --- |
| **Основна група лекарствени продукти по чл. 35, ал.1, т.1 от Наредба №10** | **Условен бюджет за тримесечие на 2019г., лв.** | **Нетни разходи за първо тримесечие на 2019г., лв.** | **Превишение, лв.** |
| А | 108 751 459 | 108 490 503 | -260 956 |
| Б | 73 755 820 | 73 780 483 | 24 663 |
| В | 99 062 386 | 105 147 679 | 6 085 293 |

 На основание § 37 (Доп. – ДВ, бр. 47 от 2019 г.) от ПЗР на Наредбата за изменение и допълнение на Наредба № 10 от 2009 г. за условията и реда за заплащане на лекарствени продукти по чл. 262, ал. 6, т. 1 и 2 от Закона за лекарствените продукти в хуманната медицина, на медицински изделия и на диетични храни за специални медицински цели, както и на лекарствени продукти за здравни дейности по чл. 82, ал. 2, т. 3 от Закона за здравето (ДВ, бр. 17 от 2019 г.),

разходите на НЗОК за лекарствените продукти при животозастрашаващи кръвоизливи и спешни оперативни и инвазивни интервенции при пациенти с вродени коагулопатии не се включват в годишния бюджет за 2019 г. за основна група лекарствени продукти „В“ както и при изчисляване на тримесечните и годишното надвишения за основната група и при изчисляване на сумите за надвишения, установени при прилагане на механизма, подлежащи на директни плащания за тази група.

Също в изпълнение на т. III от Методика РД-16-17/01.04.2019г. за прилагане на механизма, гарантиращ предвидимост и устойчивост на бюджета, утвърдена от управителя на НЗОК, както и в изпълнение на поетите договорни задължения на НЗОК по силата на сключените с ПРУ/техни УП договори за 2019г. за отстъпки и/или за прилагане на механизъм, гарантиращ предвидимост и устойчивост на бюджета на НЗОК, НЗОК ще предостави на всяко ПРУ/УП информация и индивидуални справки относно:

1. нетните разходи (след приспадане на договорените задължителни и доброволни отстъпки) на НЗОК за първото тримесечие на 2019г. за отпуснатите, респ. приложени и отчетени лекарствени продукти на ПРУ от всяка основна група, по INN, търговски наименования, брой опаковки, реимбурсни суми;

2. справка за надвишението на разходите за съответните подгрупи лекарствени продукти на ПРУ от всяка основна група, както и за размера на конкретните суми, подлежащи на директно плащане на НЗОК (при наличие на установени превишения, респ. надвишения на съответните разходи).